kk en en ba kk kk kk mn kk ky ru kk ru kk bg kk ru kk kk kk en kk en ru kk kk kk ru en kk kk kk kk kk kk kk kk kk kk kk kk kk kk kk kk kk kk kk kk kk kk ky kk ky uk en kk kk kk fr kk kk en kk kk fr kk kk fr kk kk fr kk kk nb kk kk de bg kk fr kk kk ja kk kk de kk kk sv ky kk nb kk kk sv kk kk en kk kk sv kk kk en kk kk fr kk kk fr kk kk es ky kk da kk kk en kk kk fr kk kk de kk kk fr kk kk oc ky kk fr bg kk fr bg kk it mn kk fr kk kk de kk kk de ru kk de kk kk en kk kk de ru kk fr ky kk en kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk nl kk kk oc kk kk ru kk kk fr kk kk de kk kk ca kk kk fr kk kk oc kk kk kk kk
ТАҢ АТҚАННАН КҮН БАТҚАНША ЖҮРЕТІН ТЫНЫМСЫЗ ҚЫЗМЕТТІҢ БІРІ – ПАТРУЛЬДІК ПОЛИЦИЯ. ОНЫҢ БІР КҮНДІК ЖҰМЫСЫМЕН ТАНЫСУҒА МҮМКІНДІК АЛЫП, ОБЛЫСТЫҚ ПОЛИЦИЯ ДЕПАРТАМЕНТІ ЖАНЫНДАҒЫ ПАТРУЛЬДІК ПОЛИЦИЯ РОТАСЫНА КЕЛДІК. ӘРИНЕ, МҰНДА ЖҰМЫС ЖАСАЙТЫНДАР ТҰРҒЫНДАРДЫҢ ӨМІРІ МЕН ҚАУІПСІЗДІГІНЕ ЖАУАПТЫ, ҮНЕМІ АЛДЫҢҒЫ ШЕПТЕ ЖҮРСЕ ДЕ НЕГІЗГІ АЙЫП-КІНӘНІ АРҚАЛАП ЖАТАТЫНЫ ДА ЖАСЫРЫН ЕМЕС. ШЫНДЫҒЫНДА, ІШКІ ІСТЕР ОРГАНДАРЫНЫҢ ҚЫЗМЕТКЕРЛЕРІ ДЕМАЛЫС НЕМЕСЕ МЕЙРАМ КҮНДЕРІ ДЕ ТЫНЫМ КӨРМЕЙДІ. ӨЙТКЕНІ, ҚҰҚЫҚ ТӘРТІБІН БҰЗУШЫ УАҚЫТПЕН САНАСПАЙДЫ, ОҢТАЙЛЫ СӘТТІ КҮТЕДІ.
Талапқа сәйкес қызметкерлердің киім киісі, қажетті құрал-жабдықпен қамтылуы да қатаң тексерілді. Патрульдік полиция қызметкерінде қызмет барысында пайдаланатын қол кісен, жол-көлік қозғалысын реттеуге арналған таяқ, ысқырғыш, қызметтік сөмке мен кітапша, борттық журнал, жеке карта, табельдік қару, портативті бейнетіркегіш, жолға алып жүретін радиостанция, хаттама толтыруға арналған электронды планшет секілді құрал-жабдықтар түгел болуы шарт. Ротаның негізгі міндеті – автопатруль болғандықтан, экипаж құрамына арнайы автокөлік бекітілген. Әншейінде полицейге жүктелетін ерекше тапсырмалардан бейхабар екеніміз рас. Ал, көзбен көргендегі ахуал мүлде басқа, жоқ іздеген адамның жанына жалау болып, өзгенің құқын қорғап, біреуге қуаныш сыйлап жататын да осы сала қызметкерлері екен.
– Респубикалық маңыздағы жол болғандықтан, бұл трассадан Орта Азия елдері мен Ресей көліктері өтеді. Жол-көлік оқиғасына бірден-бір себеп – жүргізушілердің жол жүру ережесін сақтамай, жауапкершілікке немқұрайды қарауы. Көбінесе жүргізушілер арасында өзара түсіністік пен ынтымақ жоқ. Соның кесірінен жылдамдықты шектен тыс асырып, қарсы бағытқа шығып кету жиі орын алады, – дейді аға инспектор.
Оның қасындағы екі инспектор да жайдары жігіттер екен. Полицияның қызметін қалың бұқара тым әсірелейтінін, шын ахуалдан халықтың бейхабар екенін айтып қынжылды. Расында да, көптеген азаматтар өздерінің құқын білмейді. Соның кесірінен заңсыздықтарға жол береді. Ақырында, полицияны айыптап шығатындар бар.
– Әрине, жұмыс болған соң қателіктер болатыны рас. Бірақ адам әуелі өзінің жауапкершілігін арттырғаны жөн. Көпе-көрінеу құқық бұзушылыққа, жолсыздыққа жол беріп тұрса да қоқан-лоқы жасап, дау шығаратындар бар. Бұрын заң бұзушылықтар біздің саланың қызметкерлері тарапынан да болғаны шындық. Қазір жағдай өзгерді ғой. Әріптестеріміз қоғамдық тәртіп пен құқық бұзушылықты болдырмауға барынша жұмыстанып жатыр. Дегенмен, мұны бұқара халық көріп-біле тұрса да мойындағысы келмейді. Кейде соған қынжыламыз, – деп, Ербол мен Жарас та өздерінің ой-пікірін іркіп қалған жоқ.
Ал, Жарас «Атырау – Орал» тас жолында жыл басынан бері бірде-бір жолкөлік оқиғасы тіркелмегеніне қуанады. Өйткені, құқық бұзу дерегі азайса, әріптестерінің еңбегі жанғаны. Сөйткенше болмай, рота қызметкерлері қалаға қарай келе жатқан «Lada Largus» көлігін тоқтатты. Сөйтсек, олар бір сәтке патрульдік полиция қызметінің сапасын сұрап білгісі келіпті. Көлік жүргізушісі Бақтыгерей Қасымов әуелі таңданысын жасырмады, мән-жайға қаныққан соң жайдары сөйлесіп, өз жайынан хабардар етті. 40 жылға жуық дәрігер-психиатр болып еңбек еткен ол автокөлік руліне отырғалы жол ережесін өрескел бұзып көрмепті.
– Егер заң талабы сақталса, жол полициясына да, жүргізушіге де, оның қасында отырған жолаушыға да, жаяу жүргіншіге де қолайлы. Ең бастысы, басы артық уақыт жоғалтпайды. Заң да орындалуымен құнды. Сондықтан, әрбір азамат талапқа бағынуы тиіс. Сонда жұмыс көрінеді, нәтиже жақсарады, – деді тәжірибелі жүргізуші.
Тасжол бойындағы автомобиль макеті де жол-көлік оқиғасының алдын алуға бағытталған шаралардың бірі.
– Жол бойындағы елді мекендердің малы өріске шыққанда, көлік жолына шығып кетеді. Жүргізушіге қауіпсіз болуы үшін малды жолдан қуып тастаймыз. Бірақ одан нәтиже аз. Сондықтан, мал иелері де мұны ескергені жөн. Ол әсіресе түнгі уақытта және тұманды күндері қауіпті. Күн райының қолайсыздығына қарамай қызмет ете жүріп, жол бойындағы түрлі жағдайларға куә болып жүрміз. Соның барлығына дайын болуы үшін психологиялық тұрғыда арнайы сабақтардан жиі өтуге тура келеді. Менің ойымша, полицияда психикасы әлсіз адам жұмыс істемейді, – деді Вадим Черняховский.
Инспекторлар қыстыгүні қолайсыз ауа райында алыс сапарға шықпауға кеңес берді. Өйткені, апат айтып келмейді. Қас-қағым сәтте бәрі өзгеріп кетуі мүмкін.
ӘЛБЕТТЕ, ПОЛИЦИЯ ҚЫЗМЕТКЕРЛЕРІНЕ АРТЫЛАР ЖҮК АУЫР. ОЛАР ДА СЕНІМ ҮДЕСІНЕН ШЫҒУҒА МІНДЕТТІ. КҮНІ БОЙЫ ПАТРУЛЬДІК ПОЛИЦИЯ ЭКИПАЖЫМЕН БІРГЕ ЖҮРІП, БҰЛ САЛАДАҒЫ ҚЫЗМЕТТІҢ ОҢАЙ ЕМЕСІН КӨЗБЕН КӨРІП, ТЕРЕҢ СЕЗІНДІК. МІНЕ, КЕШКІ ҚЫЗМЕТ АУЫСЫМЫ БАСТАЛДЫ. ПАТРУЛЬДІК ПОЛИЦИЯ ЭКИПАЖЫ ҚАРУ МЕН ҚҰРАЛ-ЖАБДЫҚТЫ ТАПСЫРЫП, БАСШЫЛЫҚҚА АТҚАРЫЛҒАН ЖҰМЫС ПЕН ТОЛТЫРЫЛҒАН ХАТТАМА БОЙЫНША ЕСЕП БЕРДІ. СОСЫН КЕШКІ АУЫСЫМДАҒЫ ӘРІПТЕСТЕРІНЕ МІНДЕТТІ ТАПСЫРЫП, ҚЫЗМЕТІНЕ СӘТТІЛІК ТІЛЕП ТАРҚАСЫП ЖАТТЫ. БІЗ ДЕ ПОЛИЦЕЙЛЕРГЕ ТАБАНДЫЛЫҚ ПЕН ТӨЗІМ ТІЛЕП, ЖЫЛЫ ҚОШТАСТЫҚ.
Суреттерді түсірген: Ерлан АЛТЫБАЕВ
Білім берудің әлеуметтік мәселелері талқыланды
Атырау облысы Сарытоғай ауылында ерлі-зайыпты саумалды табыс көзіне айналдырып отыр
Атырауда жыл басынан бері пәтерді заңсыз жалға берген 44 азамат анықталды
Атырауда жаңа заманауи мал сою және сату кешені ашылды
№ 3 халыққа қызмет көрсету орталығы ғимаратында жөндеу жұмыстары басталды
Атырауда жүгіруден «Atyrau Marathon 2022»  марафоны өтті
Қарттарым – асыл қазынам
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ақ тілек, пәк сезіммен…
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Білім берудің әлеуметтік мәселелері талқыланды
«AMANAT» партиясы Атырау облыстық филиалы жанындағы
Осындай тақырыпта Х.Досмұхамедов атындағы Атырау университетінде
Атырауда жыл басынан бері пәтерді заңсыз жалға берген 44 азамат анықталды
Бұл туралы Кірістер департаментінің Өндірістік емес
Атырауда жаңа заманауи мал сою және сату кешені ашылды
Атырау қаласының Береке ауылында заманауи мал сою және
№ 3 халыққа қызмет көрсету орталығы ғимаратында жөндеу жұмыстары басталды
Бұл туралы «Азаматтарға арналған үкімет» мемлекеттік
Атырау қаласындағы Махамбет-Исатай алаңында «
Қарттарым – асыл қазынам
Халықаралық қарттар мен Атырау қаласының күніне орай
Аудандық мәслихат  депутаттары “Мұнайайдаушылар”
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.